1 / 7
Στη μινωική Κρήτη δεν υπήρχαν μεγάλοι ναοί. Λάτρευαν το θείο στη φύση, σε σπήλαια και βουνοκορφές ή σε μικρούς χώρους. Το Δικταίο Άντρο βρίσκεται ψηλά στο βουνό Δίκτη στην Κρήτη. Σύμφωνα με τη μυθολογία, εκεί κατέφυγε η Ρέα για να γεννήσει τον Δία κρυφά από τον Κρόνο. Οι αρχαιολογικές ανασκαφές έχουν αποκαλύψει τη λατρευτική χρήση του σπηλαίου κατά τη μινωική εποχή.
2 / 7
Αρχαιολογικό Μουσείο Ηρακλείου. Πήλινο ομοίωμα θρησκευτικής τελετουργίας σε κτιστό χώρο με πλάγια ανοίγματα. Τέσσερις καθισμένες μορφές, ίσως νεκροί ή θεότητες, δέχονται προσφορές από δύο μικρότερες όρθιες μορφές.
Τι πιστεύετε ότι προσφέρουν οι μικρές στις μεγάλες μορφές;
3 / 7
Αρχαιολογικό Μουσείο Ηρακλείου. Η θεότητα κατεβαίνει στον κόσμο των πιστών,
ενώ γυναίκες χορεύουν σε ανθισμένο χωράφι με σηκωμένα χέρια.
4 / 7
Πήλινο ειδώλιο θεότητας με σηκωμένα χέρια.
Αρχαιολογικό Μουσείο Ηρακλείου.
5 / 7
Χάλκινο ειδώλιο άντρα. Το χέρι στο μέτωπο δείχνει δέηση ή επίκληση στη θεότητα.
Αρχαιολογικό Μουσείο Ηρακλείου.
6 / 7
Πήλινα ειδώλια προσκυνητών. Αρχαιολογικό Μουσείο Ηρακλείου.
Διαλέγουμε μία ή περισσότερες από τις παραπάνω μορφές και σκεφτόμαστε τι προσεύχεται / προσεύχονται στη θεότητά τους.
7 / 7
Πήλινο ομοίωμα χορευτικής σκηνής με τέσσερις άνδρες σε κυκλική πίστα, με προσαρτημένα κέρατα αφιερωμάτων, που σηματοδοτούν τον θρησκευτικό χαρακτήρα του χορού. Αρχαιολογικό Μουσείο Ηρακλείου.
Διαλέγουμε μία ή περισσότερες από τις παραπάνω μορφές και σκεφτόμαστε τι προσεύχεται / προσεύχονται στη θεότητά τους.